ନଟବର ଖୁଣ୍ଟିଆ

ନଟବର ଖୁଣ୍ଟିଆ(୨୩ ଜାନୁଆରୀ ୧୯୪୫) ଜଣେ ଓଡ଼ିଆ-ଭାଷୀ ଲେଖକ । ସେ ମୋ ପିଲାଦିନର ଆମ ଗାଁ ପାଇଁ ୨୦୨୪ ମସିହାରେ ରାଜଧାନୀ ପୁସ୍ତକମେଳା ପୁରସ୍କାର ପାଇଥିଲେ ।
ସଂକ୍ଷିପ୍ତ ଜୀବନୀ
ନଟବର ୨୩ ଜାନୁଆରୀ ୧୯୪୫ରେ କେନ୍ଦ୍ରାପଡ଼ା ଜିଲ୍ଲାର ପାତକୁରା ବ୍ଲକ୍ ଅନ୍ତର୍ଗତ ଗୋପେଇ ଗ୍ରାମରେ ଜନ୍ମ ଗ୍ରହଣ କରିଥିଲେ । ୧୯୬୨ରେ ମାଟ୍ରିକ୍ ପାସ୍ କରିବା ପରେ ଉଚ୍ଚ ଶିକ୍ଷା ପାଇଁ ସହରକୁ ଆସିଲେ । କୃଷି ବିଜ୍ଞାନରେ ସ୍ନାତକୋତ୍ତର ଶିକ୍ଷା ଶେଷ କରି ରାଜ୍ୟ କୃଷି ବିଭାଗରେ ମାତ୍ର ୧ ବର୍ଷ ପାଇଁ ଚାକିରୀ କରିଥିଲେ । ବ୍ୟାଙ୍କ୍ ଜାତୀୟକରଣ ହେବା ପରେ ସେ ଇଉନାଇଟେଡ଼ ବ୍ୟାଙ୍କ୍ ଅଫ୍ ଇଣ୍ଡିଆରେ କୃଷି ଅର୍ଥ ବିଭାଗରେ ଶିକ୍ଷାନବୀସ ଭାବେ ଯୋଗ ଦେଇ  ଦୀର୍ଘ ୩୦ବର୍ଷରୁ ଅଧିକ ସମୟ ବିଭିନ୍ନ ପଦବୀରେ ରହି ସ୍ୱେଚ୍ଛାକୃତ ଭାବେ ୨୦୦୧ରେ ଅବସର ନେଲେ । ୮ମ ଶ୍ରେଣୀରେ ପଢ଼ିବା ବେଳୁ ସେ ଲେଖାଲେଖି କରି ଆସୁଛନ୍ତି । ତା' ଛଡ଼ା ସେ କୃଷି ଓ ଗ୍ରାମ୍ୟ ଅର୍ଥନୀତି ଉପରେ ଜାତୀୟ ସ୍ତରରେ ଇକନମିକ୍ ଟାଇମସ, ବିଜିନେସ୍ ଷ୍ଟାଣ୍ଡାର୍ଡ, ଫିନାନସିଆଲ ଏକ୍ସପ୍ରେସ୍, ଯୋଜନା ଓ ରାଜ୍ୟର ଅନେକ ସମ୍ବାଦପତ୍ର ଓ ପତ୍ରିକାରେ ଅନେକ ଉପାଦେୟ ସ୍ତମ୍ବମାନ ଲେଖିଛନ୍ତି । 
 ରଚନାବଳୀ 
 ମୋ ପିଲାଦିନର ଆମ ଗାଁ
 କୁନମୁନର ବ୍ୟାଙ୍କ ଦେଖା
 ଗାନ୍ଧିଜୀଙ୍କ ଅର୍ଥନୈତିକ ବିଚାର
 ଚାଷ ଓ ଦେଶ
 ଚାଷ ଚାଷୀ ଓ ଓଡ଼ିଶା
 ବ୍ୟାଙ୍କ୍ ଜାତୀୟକରଣ ଓ ଓଡ଼ିଶା
 ନୋବେଲ ବିଜୟୀ ଅମର୍ତ୍ତ୍ୟ ସେନ୍
 ଆସାମରୁ ଲେଖୁଛି
 ବୁଲା ନିଶାରେ ବିଜୁ
 A Handbook for Promotion Test in Banks
 କୃଷିଚିନ୍ତକ ଜାନକୀବଲ୍ଲଭ
 ଦୁଇଟି ଆତ୍ମକାହାଣୀ
 ବିଜୁ ଅଜା
 କୃଷି ମହା ବିଦ୍ୟାଳୟ : ଜଣେ ଛାତ୍ରର ସ୍ମୃତି
 ବିଂଶ ଶତାବ୍ଦୀର ବିଂଶ ଓଡ଼ିଆ (ସମ୍ପାଦନା)
 ହେମ ପତ୍ର (ସମ୍ପାଦନା)
 ସମ୍ମାନ ଓ ପୁରସ୍କାର 
 ରାଜଧାନୀ ପୁସ୍ତକମେଳା ପୁରସ୍କାର, ୨୦୨୪
 ଜାନକୀବଲ୍ଲଭ ସାହିତ୍ୟ ସମ୍ମାନ ୨୦୨୫https://samajaepaper.in/imageview_20_154202522117349_4_73_15-04-2025_6_i_1_sf.html
 ଉତ୍କଳ ସାହିତ୍ୟ ସମାଜ ପକ୍ଷରୁ ଭ୍ରମଣ କାହାଣୀ ପାଇଁ ସମ୍ମାନୀତ
 ଓଡ଼ିଶା ମିଡ଼ିଆ ଆୱାର୍ଡ଼ ଦ୍ୱାରା Columnist of the Year
 ଆଧାର 

ଶ୍ରେଣୀ: ଜୀବିତ ବ୍ୟକ୍ତି
ଶ୍ରେଣୀ: ରାଜଧାନୀ ପୁସ୍ତକମେଳା ପୁରସ୍କାର
ଶ୍ରେଣୀ: ୧୯୪୫ ଜନ୍ମ
ଶ୍ରେଣୀ: କେନ୍ଦ୍ରାପଡ଼ା ଜିଲ୍ଲାର ଲୋକ